**Скарбонка алімпіядніка**

Заданні змешчаны ў газеце: «Настаўніцкая газета» — снежань 2015 г.

**Даведкі**

**Фанетыка. Графіка. Арфаграфія**

**№1.** — 2 (к—ч).

**№2.** — 1) чаргаванне заднеязычнага з шыпячым ([г–ж]); 2) чаргаванне галосных ([э–а], [а–э]); 3) змяненне націску.

**№3.** — 2, 3; (1) трэба: сабрáліся; (4) трэба: сабрáла; (5) трэба: брáлі).

**№4.**

|  |  |  |
| --- | --- | --- |
| № сказа | Слова з памылковым націскам | Слова з нарматыўным націскам |
| 1. | завід**нá** | *зáвідна* |
| 2. | — | *к****рý****шню* |
| 3. | пр**ы**ступках | *прыстýпках* |
| 4. | гур**бá** | *гýрба* |
| 5. | **í**грышча | *ігр****ы****шча* |

**№5.**

Дыякрытычныя знакі (дыякрытыкі) — гэта рознага тыпу надрадковыя, падрадковыя, радзей унутрырадковыя знакі, што прымяняюцца для змянення або ўдакладнення сэнсу асобных літар. У беларускім алфавіце дыякрытыкі ўжываюцца для размежавання наступных літар: **е** і **ё**, **у** (складовае) і **ў** (нескладовае).

**№6.**

Арфаэпія, **арфаграфія**, марфалогія, лексікалогія, лексема, **алфавіт**, сінтаксіс, сказ, словазлучэнне, фразеалагізм, **графіка**, скланенне, спражэнне, род, лік, склон.

**№7.**

|  |  |  |
| --- | --- | --- |
| № п/п | Тэкст правіла | Словы-прыклады |
| 1. | Калі знаходзіцца ў корані слова і яго можна праверыць націскной пазіцыяй у аднакаранёвым слове: | святкаваць (свята), калядаваць (каляды), дзятляня (дзяцел). |
| 2. | Калі з’яўляецца каранёвым этымалагічным (спрадвечным). Напісанне такіх слоў трэба запомніць: | янычары, ясакар, языкаты, месяц, пояс, памяць, тысяча |
| 3. | У суфіксах –язь- (-яз-), -ядзь-, -яв-, -яц- (-яч-), -я-, -ячы-: | боязь, роўнядзь, семявы, заяц, заячы, кашляць, сеялка, стоячы. |
| 4. | У канчатках назоўнікаў, прыметнікаў, парадкавых лічэбнікаў, займеннікаў: | хваляй, сіняй, трэцяга, гэтыя. |
| 5. | У канчаткай асабовых назоўнікаў жаночага роду: | Маняй, Гануляй, Марусяй. |

**№8.**

**Песня пра хлеб**

Хлеб — часцінка нашага жыцця. Хлебам-соллю нашы бацькі пачыналі зажынкі, з хлебам-соллю выходзілі насустрач самым жаданым гасцям, хлебам-соллю ў час вяселляў сустракаюць маладых.

Нашы дзяды і бацькі, бабулі і матулі ўмелі шанаваць хлеб. У іх быў такі звычай, закон: калі кавалачак хлеба падаў са стала, яго патрэбна было падняць і перад тым, як з’есці, абавязкова пацалаваць.

Я вяртаюся ў тое радаснае і незабыўнае свята, калі да нас, пасляваенных падлеткаў, прыходзіў на стол хлеб. Не з крамы, як зараз, а са звычайнай задымленай вясковай печы. Нярэдка чорны, з асцюкаватай жытняй мукі, часцей за ўсё змолатай на хатніх жорнах, спечаны часам не ў формах, а ў салдацкіх казках, але такі духмяны, смачны, жаданы.

Так здавалася, бо не было яго ўдосталь, бо рады былі кожнай скарыначцы, бо не заўсёды хапала яго да новага ўраджаю. Не хапала, бо малаўрадлівай была зямля, толькі станавіліся на ногі разбураныя калгасныя гаспадаркі.

Як і ў старэйшых, у нас, дзяцей, не было ніводнага бесклапотнага дня. І мы тады ганарыліся, што не дарэмна елі хлеб, былі шчодрымі памагатымі ў сем’ях: у час жніва памагалі малаціць збажыну, правейваць, сушыць на таках, а потым не адзін раз на год завіхаліся, круцілі цяжкія жорны. Круцілі, стараліся, бо ведалі, што за гэтым нас чакае свята: (—) маці будзе пячы хлеб.

**Лексікалогія. Фразеалогія**

**№9.**

|  |  |  |
| --- | --- | --- |
| № п/п | Слова з рускай мовы | Беларускі адпаведнік |
| 1. | аромат | водар |
| 2. | висок | скронь |
| 3. | воротник | каўнер |
| 4. | высокое и ровное дерево | гонкае дрэва |
| 5. | желудок | страўнік |
| 6. | жук майский | хрушч |
| 7. | крыжовник | агрэст |
| 8. | можжевельник | ядловец |
| 9. | мышь летучая  | кажан |
| 10. | перловая крупа | ячныя крупы |

**№10.**

|  |  |  |
| --- | --- | --- |
| № п/п | Прымаўкі | Чаму вучыць |
| 1. | Закінь наперад, ззаду знойдзеш. | Рабіць дабро. |
| 2. | Не сунь носа ў чужое проса, бо куры адклююць. | Не ўмешвацца ў справы іншых людзей. |
| 3. | Грэе не шуба, а праца. | Добра працаваць. |
| 4. | Еш боршч з грыбамі, а язык трымай за зубамі. | Быць асцярожным у словах. |
| 5. | Краса да вянца, а дурань да канца. | Разборліва ставіцца да выбару мужа (жонкі). |
| 6. | На чужы каравай рот не разяўляй. | Не браць чужога. |

**№11.**

1) Была вольная часіна, і я *надумаў* схадзіць у *тэатр*;

2) Так *расхвальвалі* гэтую кнігу, што я *захацеў* прачытаць яе;

3) Я *сабраўся* купіць *сабе* новае паліто;

4) Цяжка быць *непісьменным*, і я *намерыўся* вучыцца;

5) Думаў я думаў, і *насмеліўся* заняцца *пчалаводствам*;

**Увага!** Дзеясловы, падабраныя вучнямі, могуць быць у сказах іншымі. Галоўнае, каб яны не паўтараліся і адпавядалі сэнсава.

**№12.**

|  |  |
| --- | --- |
| Тэматычныя групы | Словы |
| Назвы асоб па пасадзе і роду заняткаў | *аплікант* | *жаўнер* |
| Назвы устаноў і прамысловых прадпрыемстваў | *гута* | *пастарунак* |
| Назвы прадметаў адзення | *жупан* | *лапсярдак* |
| Назвы зброі | *палаш* | *паядынька* |
| Назвы адзінак вымярэння | *аршын* | *гарнец* |

**Каментар**. Аплікант – ‘вучань пры адвакаце ці землямеры’; аршын – ‘мера даўжыні’; гарнец – ‘мера сыпкіх і вадкіх цел’; гута – ‘шклозавод’; жаўнер – ‘салдат’; жупан – ‘доўгі суконны кафтан’; лапсярдак – ‘кафтан’; палаш – ‘сабелька’; пастарунак – ‘аддзяленне паліцыі ў Заходняй Беларусі’; паядынька – ‘аднаствольная паляўнічая стрэльба’.

**№13.**

|  |  |  |
| --- | --- | --- |
| Тэматычныя разрады онімаў | Тлумачэнне тэрміна | Прыклады |
| гідронімы | уласныя імёны водных аб’ектаў | Сож, Прыпяць |
| антрапонімы | уласныя імёны, якія адносяцца да людзей | Васіль, Ганна |
| тапонімы | назвы населеных пунктаў | Мінск, Орша |
| астронімы | імёны асобных нябесных цел | Юпітэр, Марс |
| ідэонімы | назвы твораў літаратуры і мастацтва | паэма «Новая зямля», «Музыка» |

**№14.**

|  |  |
| --- | --- |
| белы *білет* | пасведчанне аб вызваленні ад ваеннай службы; |
| белы *свет* | зямля, зямны шар; чалавечае грамадства; |
| белы *вугаль* | рухальная сіла вады; |
| белы *дзень* | частка сутак, час ад усходу да заходу сонца; |
| белы *верш* | верлібр. |
| залатая *галава* | пра здольнага таленавітага чалавека; |
| залатая *восень* | пара, калі лісце жаўцее яркімі адценнямі; |
| залатая *моладзь* | маладыя людзі, якія вядуць марнатраўнае жыццё; |
| залатая *сярэдзіна* | пра спосаб дзеянняў, пры якім пазбягаюць крайнасцей, рызыкі; |
| залатая *жыла* | пра вельмі багатую крыніцу даходу. |

**№15.**

|  |  |
| --- | --- |
| 1. Парное молоко | *сырадой* |
| 2. Второй завтрак | *падабед* |
| 3. Овечья шерсть | *воўна* |
| 4. Молодой месяц | *маладзік* |
| 5. Заливной луг | *поплаў* |
| 6. Железная дорогу | *чыгунка* |
| 7. Кровля на столбах | *паветка* |
| 8. Горшок с узким горлом | *гляк* |
| 9. Красный угол | *покуць* |
| 10. Место, на которое сажали невесту при свадебной домашней церемонии | *пасад* |

**№16.**

Чортава вока, шэрая гадзіна, начная зязюля, пустая малатарня, свіныя галасы.

**Марфеміка. Словаўтварэнне**

**№17.** Запішыце беларускія адпаведнікі-сінонімы без суфікса -*шчык*.

*Максімальны бал — 5.*

Болельщик (футбольный) — *заўзятар*, бунтовщик — *бунтаўнік*, удильщик — *вýдаль*, *рыбак*; выдумщик — *ілгун*, *ашуканец*; перевозчик — *перавознік*.

**№18.**

|  |  |  |
| --- | --- | --- |
| **№** | **Суфікс** | **Слова** |
| 1. | -ох-(а) / -ёх-(а) | *прайдоха, чысцёха* |
| 2. | -ынк-(а) / -інк-(а) | *бедачынка, сірацінка* |
| 3.  | нульсуфіксацыя | *абжора, трындоля* |
| 4. | -ыл-(а) / -іл-(а) | *дурыла, мазіла* |
| 5. | -ош-(а) | *святоша, апівоша* |

**№19.**

Назіранні паказалі, што фіналь -**н**- знікае ў тых асновах, у якіх націск не на суфіксе *-і- (-ы-)*. Калі ж націск на суфіксе -і- (-ы-), -**н**- захоўваецца: *род****н****ы — рад****н****іʹць*.

**№20.**

|  |  |  |
| --- | --- | --- |
| Рускамоўныя суфіксы | Беларускамоўныя суфіксы | Беларускамоўныя прыклады |
| -ество | -от- | адзінота (рус.: *одиночество*) |
| -ечь | -от- | гаркота (рус.: *горечь*) |
| -отн(я) | -нін(а) | беганіна (рус.: беготня) |
| -ств(о) | -асць (-осць) | мужнасць (рус.: мужество) |

**№21.**

|  |  |  |  |
| --- | --- | --- | --- |
| **№** | **Суфікс** | **Назоўнік мужчынскага роду** | **Назоўнік** **агульнага роду** |
| 1. | -ачк-(а) / -ячк-(а) | *мужчыначка* | *сіротачка, нецярпячка* |
| 2. | -ышч-(а) / -ішч-(а) | *шчупачышча* | *дурнішча* |
| 3.  | -л-(а) | *граміла* | *зубрыла, запявала* |
| 4. | -ул-(а) / -юл-(а) | *татуля* | *капрызуля*  |

**№22.** — а, г, е, і, л, м.

**№23.** — Г. Неабходна разглядаць адносіны прэфікса і слова: прэфікс (прыстаўка) з’яўляецца часткай слова (калі яна ёсць у слове). Цяпер прыменім гэтыя адносіны да пары акалічнасць і невядомае. Акалічнасць з’яўляецца часткай (членам) чаго? Адказ адназначны — сказа.

**№24.**

|  |  |  |
| --- | --- | --- |
| А**ша**ляваць | (шарáк) | **ра**кушка |
| за**ву**лак | (вулей) | **лей**капластыр |
| ад**ба**рабаніў | (**багор**) | **гор**ка-салёны |

Слова ў дужках змяшчае другую і трэцюю літары пасля прыстаўкі слоў, што стаяць перад дужкамі, і першыя тры літары слова, змешчанага пасля дужак. Як вынік, адказ: ба + гор = багор.

**Марфалогія**

**№25.** — 1) назоўнік, займеннік, дзеяслоў, прыназоўнік, прыслоўе, прыметнік; 2) часціца, злучнік, выклічнік.

**№26.** — 1, 3 (4 — не семантычная прымета).

**№27.**

|  |  |
| --- | --- |
| Назоўнік з ненарматыўным канчаткам | Нарматыўная форма |
| Аб продажу | Аб продажы |
| Часткі маёнтку | Часткі маёнтка |
| У раю | У раі  |
| На балю | На балі |
| Па твару | Па твары |

**№28.** — прыналежныя.

**№29.**

|  |  |
| --- | --- |
| 2 (цікавы роспіс) | Два цікавыя роспісы |
| 3 (пасаджанае дрэва) | Тры пасаджаныя дрэвы |
| 2 (свежая газета) | Дзве свежыя газеты |
| 80 (прыгожая дзяўчына) | Восемдзесят прыгожых дзяўчат |
| 19 (страшны звер) | Дзевятнаццаць страшных звяроў |
| над 357 (блакітнае возера) | Над трымастамі пяццюдзесяццю сямю блакітнымі азёрамі |

**№30.**

1. — Скажыце, — задае ён пытанне, — калі б вам давалі м*е*даль, вы адмовіліся б ад *яго*? 2. Ганна і да гэтага іх заўважыла, яны стаялі, нечым устрывожаныя, ля бар’ер*а*. 3. Я баяўся, каб хаця Зайцаў не нарабіў *глупства*. 4. Несумяшчальнае разнатыпнае кіраванне. Трэба: У пакоі было шмат кніг, якімі Алесік зачытваўся і якія любіў. 5. У гэты дамок Ларыса, выпрастаўшыся на ўвесь свой рост, зайшла спачатку *ўдзвюх* з Зінай, потым з Жэнем. 6. Эдуард зразумеў, што жаніцьба з *Антанінай* Мамосінай была, мусіць, несур’ёзным крокам.

**№31.**

|  |  |  |  |
| --- | --- | --- | --- |
| № памылкі | Няправільна выкарыстаная часціна мовы | Правільная форма | Абгрунтаванне |
| 1. | Ні за якой (адмоўны займеннік) | Ні за яʹкай (ні за яʹкаю) | Ва ўсіх формах адмоўнага займенніка *ніякі* націскным з’яўляецца другі склад, г. зн. націск падае на гук [а] (на пісьме літара я). |
| 2. | Форма дзеяслова *пабягуць* | *будуць бегаць*  | Дзеяслоў павінен мець форму незакончанага трывання, паколькі перадаецца працягласць дзеяння, а не яго вынік (*бегаць* за кім = ‘заляцацца да каго’) |

Нарматыўны варыянт сказа: *Ні за якай дзяўчынай хлопцы так не будуць бегаць, як за ёй.*

**№32. —** Аташэ, дэпо, поні, Сочы, Тбілісі, Ай-Петры, Ралько, ААН, какаду, Антарыа і г. д. Нескланяльныя назоўнікі.

**№33.** — А4,Б5,В2,Г1,Д3.

|  |  |
| --- | --- |
| А) Бацька з маці вярнуліся тады, **калі** на вуліцы сцямнела. | 1) прыслоўе |
| Б) Дзяўчыну непакоіла думка: а **што**, калі Максім сёння не прыедзе? | 2) займеннік |
| В) **Што** не ў меру, тое ў шкоду. | 3) прыназоўнік |
| Г) У той час, **калі** буяла на вуліцы вясна, сустрэла Вера сваё каханне. | 4) злучнік |
| Д) **Акрамя** дзяцей, у хаце не было нікога. | 5) часціца |

**Сінтаксіс. Пунктуацыя. Стылістыка**

**№34.** — 1, 2; 3.

**№35.** — Па семантычнай прымеце поўнага — часовага карыстання: *узяць лыжкі* (г. зн. назаўсёды), *узяць лыжак* (г. зн. пазычыць на некаторы час).

**№36.**

|  |  |
| --- | --- |
| Аналітычная канструкцыя | Дзеяслоў-адпаведнік |
| Бярэцца на дзень | днее |
| Бярэцца на ранак, бярэцца на додніцу | світае |
| Бярэцца на холад | халаднее |
| Бярэцца на пагоду | распагоджваецца |
| Бярэцца на мароз | марозіць  |
| Бярэцца на змрокі | змяркаецца (цямнее) |

**№37.** Пачуцці, выражаныя гэтымі сказамі:

1) захапленне ці здзіўленне; 2) незадавальненне; 3) знявага, іронія; 4) дакор, асуджэнне; 5) скруха, смутак, туга.

**№38.**

Ціхі — хуткі (*ціхае цячэнне — хуткае цячэнне*)

ціхі — гучны (*ціхі голас — гучны голас*)

ціхі — шумны (*ціхая вуліца — шумная вуліца*)

Заўвага. Прыклады вучняў могуць быць іншымі.

**\№39.**

— Дзень добры, панове! Вёска Нарач! А знаходзіцца гэтая вёска ў Мядзельскім раёне Мінскай вобласці — былое Вялікае Княства Літоўскае. А сёння — Рэспубліка Беларусь! Ну, праўда, вось гэтае паселішча Нараччу завецца ўсяго толькі 47 гадкоў. Ну, а раней, з продка, гэтае паселішча звалася Кабыльнік. Але вось за Саветамі некаму гэтая назова, вось старажытны Кабыльнік, не спадабалася. І ў 1964 годзе ўзялі Кабыльнік і перайменавалі ў Нарач. Але мясцовыя жыхары… Яны не адмаўляюцца ад старажытнай назовы, і па сённяшні дзень, значыцца, сваю вёсачку, завуць не Нарач, а Кабыльнік. Ну, дык што, панове, заглянем у гэты старажытны Кабыльнік? І распытаемся, што за назова такая — Кабыльнік! За мной!

Ну, чаму гэтая вёсачка завецца Кабыльнік, народ тут раздзяліўся. Адны, значыцца, кажуць так. Калісьці тут быў знакаміты кірмаш, на якім гандлявалі коньмі, ну а ў першую чаргу кабыламі. Ну, для прыплоду. А другія вось кажуць, што іхняя вёска так завецца таму, што вось сюды, у гэтую, значыцца, вёсачку, з усіх навакольных вёсак прыводзілі правініўшыхся, бо тут, значыцца, стаяла такая лава для пакарання, якая звалася кабыла. Ну, і вось правініўшыхся клалі на гэтую лаву і секлі розгамі. Вось, гавораць, адсюль і пайшла назова Кабыльнікі.

Ну, колькі людзей, панове, столькі і думак. Ну а вось у энцыклапедыі, значыцца, там яшчэ гаворыцца аб тым, што такога вось безадмоўнага, памяркоўнага, маўклівага, такога вось «трудзягу», значыцца, чалавека раней іранічна так называлі «кабылка». Ну, маўляў, пакуль цягне — запрагай. Ну, а калі памрэ… тут ужо нічога не зробіш. Ну, дык вось, можа, такі вось, значыцца, працавіты, «трудзяга» такі чалавек тут вось пасяліўся. Ад яго і пайшла назова вось гэтай вёсачкі.

Стыль — *гутарковы*, тып маўлення — *апавяданне*.

**№40.**

1. Сказ просты, апавядальны, сцвярджальны, двухсастаўны, развіты, няўскладнены, поўны. 2. Сказ просты, апавядальны, сцвярджальны, двухсастаўны, развіты, ускладнены ўстаўным сказам (*у лесе яшчэ шмат снегу*), поўны. 3. Сказ просты, апавядальны, сцвярджальны, аднасастаўны (інфінітыўны або безасабовы), развіты, ускладнены звароткам (*героі*), поўны.

**Літаратура**

**№41. —** Аркадзю Куляшову. Гэта акраверш — па вертыкалі па літарах, з якіх пачынаюцца радкі, можна прачытаць, каму ён прысвечаны. Р. Барадулін згадвае творы А. Куляшова “Сцяг брыгады”, назву ракі Бесядзь, якую А. Куляшоў праславіў у сваім вершы “Мая Бесядзь”.

**№42.** — Таму, што ён умеў трапна адлюстраваць характар і нораў звяроў і жывёлы (лац. animal жывёла). Твор — аповесць «Пра смелага ваяку Мішку і яго слаўных таварышаў».

**№43.** — Імя і прозвішча аўтара: *Максім Багдановіч.* Назва кнігі: «*Вянок*». Назвы твораў: «Зімой», «Слуцкія ткачыхі», «Санет» (творы могуць быць іншыя, галоўнае каб належалі М.Багдановічу)

**№44.**

|  |  |  |
| --- | --- | --- |
| № п/п | Тэксты | Назвы жанраў |
| 1. | Жалезны конь, у жываце агонь, сам арэ і косіць і есці не просіць. Кругленька, маленька, яго б’юць, яно не плача, а толькі скача. Пяцьма валамі ды адной сахой пашуць.  | Загадкі (*Трактар. Мячык. Аловак*.) |
| 2. | Скула-скуліца, муравая муравіца, баравая баравіца, прыстрэчная, пасмешная, ідзі ты, скула, на дзевяць зямель, на дзявятае царства. Там стаіць дуб, каля дуба стаіць столік. Столік засланы, кубкі налітыя. Піццё, ядзенне, там вам гуляць, шчармаваць. Пака я не ведала, не ўгаварала. Цяпер ведаю, угавараю і ссылаю на ніцыя лозы, на белыя бярозы, на цёмныя ляса, на крутыя берагі, на жоўтыя пяскі. Дзе вецер не вее, дзе сонца не грэе, дзе сонца не ўсходзіць, пеўня голас не заходзіць. Не сама шаптала, Богава Маці дапамагала. | Замова. |
| 3. | Абяцанка-цацанка, а дурню радасць. Адна галава добра, а дзве – лепш. Бачыць – яшчэ не мець. Блізка відаць ды далёка дыбаць. | Прыказкі (прымаўкі). |
| 4. | Некалi над гэтай зямлёй валадарыў багаты князь. Любiў ён раптоўна знiкаць з палаца ў невядомым, нават для князёўны, накiрунку. У полi ён вёў трэнiровачныя баi. З князя нiхто не смеў смяяцца. I вось аднойчы пасля такога бою рашыў князь ехаць на паляванне. Прыехалi яны на тое месца тады, калi пачало ўжо цямнець, i таму яны пачалi гатовiцца да сна, каб заўтра рана пайсцi на паляванне. Ранiцай усе ўсталi. Устаў i князь. Убачыў ён, якая прыгожая тут мясцiна, i прапанаваў заснаваць вёсачку. Так i зрабiлi. А потым назвалi паселiшча Княжацкая Слабада. | Легенда (паданне). |

**№45.**

Каб любіць Беларусь нашу мілую,

Трэба ў розных краях пабываць.

Разумею цяпер, чаму з выраю

Жураўлі на Палессе ляцяць.

1) Хто аўтар гэтых радкоў? ***Алесь Ставер***

2) Хто аўтар музыкі на гэты верш? ***Ігар Лучанок***

3) У выкананні якога знакамітага ансамбля гэтая песня загучала непаўторна, ярка і прынесла заслужаны поспех аўтару музыкі? «***Песняры***»

4) Запішыце назву твора Адама Русака, які з задавальненнем выконваюць беларусы на развітанне з гаспадарамі: «***Бывайце здаровы***».

**№46.** Абыгрываюцца амаформы: справа — назоўнік ‘работа, становішча’ і справа — прыслоўе ‘з правага боку’.

**№47.**

Таня наша горка плача —

Апынуўся ў рэчцы мячык.

– Не ўзнімай, Танюша, плач,

Я дастану з рэчкі мяч.

**Заданне 48.**

*Табліца 1.*

|  |  |
| --- | --- |
| Жанр твораў | Творы |
| Паэмы | Якуб Колас «Сымон-музыка», Янка Купала «Бандароўна», «Курган», «Магіла льва», Максім Танк «Люцыян Таполя», |

*Табліца 2.*

|  |  |  |
| --- | --- | --- |
| Агульная тэма твораў | Галоўная праблема | Творы |
| Таленавітасць беларускага народа | Прызначэнне мастацтва і роль мастака ў грамадстве | Якуб Колас «Сымон-музыка», Янка Купала «Курган», Максім Танк «Люцыян Таполя», Змітрок Бядуля «Салавей» |

*Табліца 3.*

|  |  |
| --- | --- |
| Галоўныя героі твораў | Агульныя рысы |
| Гусляр, Сымон, Салавей, Люцыян Таполя, Бандароўна, Машэка | Асобы незвычайныя, выключныя, моцныя, надзеленыя незвычайным дарам: талентам (Гусляр, Сымон, Салавей, Люцыян Таполя), прыгажосцю, гармоніяй знешняга і ўнутранага хараства (Бандароўна), фізічнай сілай (Машэка). |

**№49.**

У народных ці літаратурных казках, паганскіх легендах перамагчы зло носьбітам дабра дапамагаюць *птушкі, звяры, нават нежывыя рэчы*. У творах Яна Баршчэўскага толькі *Чалавек* супрацьстаіць злу ў розных яго выяўленнях. Кот Варгін, Белая Сарока, чорны сабака, вуж — *усё гэта слугі д’ябла*.

Скразнымі вобразамі ў кнізе Яна Баршчэўскага, якая складаецца з кампазіцыйна і сюжэтна завершаных апавяданняў з’яўляюцца *Плачка, шляхціц Завальня, Янка*.

**№50.** Запішыце прапушчаныя літаратурныя тэрміны, якія адпавядаюць указаным значэнням.

|  |  |  |  |
| --- | --- | --- | --- |
| № п/п | Азначэнне | Тэрмін | Сінанімічныя тэрміны/ Разнавіднасці |
| 1. | Малая празаічная форма, замалёўка з слабаразгорнутым сюжэтам або бессюжэтная. | абразок | мініяцюра, эцюд, замалёўка |
| 2. | Невялікі апавядальны твор, у якім расказваецца, як правіла, пра нейкі адзін вызначальны выпадак (сітуацыю, падзею) з жыцця чалавека. | апавяданне | навела, нарыс, памфлет, фельетон,гумарэска |
| 3. | Від рыфмаванага верша, у якім у адвольнай паслядоўнасці спалучаюцца радкі з рознай колькасцю стопаў. | вольны верш | байкавы верш (ім пішуць звычайна байкі), вольны ямб |
| 4. | Лаканічныя трапныя і дасціпныя ўстойлівыя народныя выразы, часта гумарыстычнага характару, што ўжываюцца ў розных выпадках на працы і ў час адпачынку. | выслоўі | жарты, каламбуры, тосты, вясельныя прыгаворкі, вітанні і зычанні, прысяганні і кленічы, дражнілкі, хуткавымаўлянкі (скорагаворкі) |
| 5. | Невялікі алегарычны аповед павучальнага характару, у якім няма традыцыйных умоўных персанажаў. | прытча | прыпавесць |

**№51. –** 1. Сімяон Полацкі; 2. Паўлюк Багрым; 3. Васіль Быкаў; 4. Кандрат Крапіва; 5. Уладзімір Караткевіч; 6. Яўгенія Янішчыц.